text: Esbjergenserne har tabt 2,6 ton
  04 februar 2014 kl. 15.40
  I januar stillede Esbjerg sig på vægten. Nu giver kuren resultater.
  Det er lykkedes over 700 mænd og kvinder at pakke slikket væk og finde løbeskoene frem. 147 hold kæmper lige nu om at blive Esbjergs bedste tabere i den kollektive slankekur ?Esbjerg på vægten.? Siden d. 9. januar er 2,6 ton raslet af deltagerne.
  En af de deltagere, der kan mærke sulet forsvinde, er esbjergenseren Thomas Haahr:
  -Jeg er blevet meget tættere med diverse kondicykler nede i motionscentret. Jeg prøver at træne 3-4 gange om ugen, fortæller han til TV SYD.
  Thomas Haahr har indtil videre tabt sig 5 kg. Han er glad for det foreløbige resultat, men vejen dertil er hård:
  -Der er nok generelt lidt flere kedelige ting på min tallerken end der var før, salat og andre grimme ting. Men det synes jeg egentlig jeg har vænnet mig nogenlunde til. Plus at jeg ved, at jeg ikke er den eneste der klager over at være sulten hele tiden.
  Slankekuren løber ind til d. 6. marts.
   - Læs mere om Esbjerg på vægten her
  